Svjetionik u Aleksandriji - Wikipedia

# Svjetionik u Aleksandriji

### From Wikipedia

Svetionik u Aleksandriji
Image:Pharos of Alexandria.jpg
Faros u Aleksandriji na ručno bojenoj graviri Martina Hemskerka.

Od svih svetskih čuda, jedino je svetionik u Aleksandriji, pored svoje arhitektonske čudesnosti, imao i praktičnu namenu - omogućavao je brodovima bezbedan povratak u Veliku luku Aleksandrije. U arhitektonskom smislu, ovaj svetionik je ipak imao najveći značaj - to je bila najviša građevina na svetu u to vreme i njena svetlost se mogla videti na 50 kilometara od aleksandrijske obale. Nalazio se na drevnom ostrvu Farosu u blizini grada Aleksandrije u Egiptu.

Nedugo nakon smrti Aleksandra Velikog (Makedonskog), njegov namesnik Ptolomej Soter preuzeo je vlast nad Egiptom. Podigao je i uzeo za svoju prestonicu Aleksandriju u čijoj se blizini nalazi ostrvo Faros, a za čije ime se veruje da potiče od reči Pharao's, što znači "faraonovo ostrvo". Ostrvo je sa obalom bilo povezano pomoću nasipa nazvanog Heptastadion koji je postao druga luka Aleksandrije. Usled nepovoljnih uslova za pristajanje brodova i plitke obale tog regiona, izgradnja svetionika je bila neophodna.

Izgradnju je započeo Ptolomej Soter oko 290. g.p.n.e, a ona je završena nakon njegove smrti, tokom vladavine njegovog sina Ptolomeja Filadelfija. Sostratus, Euklidov savremenik, bio je arhitekta svetionika, ali su detaljne proračune za građevinu izvršili naučnici aleksandrijske biblioteke-muzeja. Svetionik je bio posvećen bogovima spasiteljima - Ptolomeju Soteru (u prevodu znači spasitelj) i njegovoj ženi Berenis. Vekovima je Faroski svetionik bio znamenje aleksandrijske luke koji je noću svetleo pomoću upaljene vatre, a danju je ogledalima reflektovao sunčevu svetlost. Ovaj svetionik je bio prikazan i na rimskim novčićima.

Kada su Arapi pokorili Egipat, divili su se Aleksandriji i njenom bogatstvu. Svetionik nastavlja da se pominje u njihovim spisima i putničkim izveštajima. Ipak, novi vladari su prestonicu premestili u Kairo, s obzirom da nisu imali nikakvih veza sa Mediteranom. Kada je greškom veliko ogledalo svetionika razbijeno, ono nije bilo ni zamenjeno. Veliki zemljotres 956. g.n.e. potresao je Aleksandriju i naneo manja oštećenja svetioniku, a zatim su dva još jača zemljotresa (1303. i 1323. g.n.e.) nanela nova, još veća oštećenja. Kada je poznati arapski putnik Ibn Batuta posetio Aleksandriju 1349. g.n.e., nije mogao da uđe u ruinirani svetionik, čak ni da priđe njegovom glavnom ulazu. Poslednje pogavlje u istoriji svetionika dogodilo se 1480. g.n.e. kada je egipatski sultan Mameluk Ćatbej odlučio da ojača odbrambene zidine grada Aleksandrije - izgradio je srednjovekovnu tvrđavu na istom mestu na kojem se nalazio svetionik, koristeći njegov građevinski materijal, pre svega mermer.

Od šest uništenih svetskih čuda, svetionik je nestao poslednji. U spisima savremenika, Straboa i Plinija starijeg, mogu se naći detaljni opisi svetionika i načina njegovog funkcionisanja. Oni opisuju na koji način je ogledalo reflektovalo svetlost desetinama kilometara na pučinu i iznose legendu po kojoj je ogledalo takođe korišćeno i za spaljivanje neprijateljskih brodova pre nego što bi se uopšte i približili luci. Arhitektonski, ovaj svetionik je ostavio velikog traga i uticaja na kasnije izgrađene svetionike duž Mediterana i u Španiji, a danas se u romanskim jezicima (francuskom, italijanskom, španskom) svetionik kaže "faros".

Sedam svjetskih čuda
Velike piramide | Viseći vrtovi Babilona | Zeusov kip u Olimpiji | Artemidin hram | Mauzolej u Halikarnasu | Kolos s Rodosa | Svjetionik u Aleksandriji

Teme vezane uz Drevni Egipat edit

Mjesta: Nil | Gornji i Donji Egipat | Abu Simbel | Abydos/Abdju | Aleksandrija | Al Fayyum/Atef-Pehu | Amarna/Akhetaten | Dahshur | Dolina Kraljeva | Dolina Kraljica| Edfu | Elefantina/Abu/Yebu | Giza | Heliopolis/Annu/Iunu | Karnak | Luxor | Memphis/Ineb Hedj | Philae/Pilak | Qift/Coptos | Rosetta | Saqqara | Tanis/Djanet | (Teba)/Niwt/Waset
Velika Enneada Heliopolisa: Atum | Shu | Tefnut| Geb | Nut (Nuit) | Oziris | Izida | Set | Nephthys
Ostala veća božanstva: Amun | Anubis | Apep | Apis | Aten | Bast | Djehuty (Thoth) | Hathor | Horus | Khepri | Chons | Maàt | Min | Neith | Ptah | Ra | Sekhmet | Sobek | Wepwawet | Heryshaf
Ogdoada Hermopolisa: Amun/Amunet | Huh/Hauhet | Kuk/Kauket | Nun/Naunet
Ratna božanstva: Anhur | Bast | Maahes | Pakhet | Sekhmet
Deificirani koncepti: Chons | Hapy | Maàt | Min | Renenutet | Shai | Hu | Saa
Ostala božanstva: Bes | Chnum | Seker | Seshat | Tawaret
Smrt: Mumija | Četiri sina Horusa | Kanope | Ankh | Knjiga mrtvih | KV | Posmrtni hram | Ushabti
Građevine: Piramide | Hram u Karnaku | Sfinga | Veliki Svjetionik | Velika biblioteka | Deir el-Bahri | Memnonski kolosi | Ramesseum | Abu Simbel
Pismo: Egipatski hijeroglifi | Egipatske brojke | Transliteracija drevnog egipatskog | Demotsko pismo | Hijeratsko pismo
Kronologija: Drevni Egipat | Ptolomejski Egipat | Rimski Egipat
Popisi: Popis egipatskih dinastija | Popis faraona |
Nauka i kultura: Medicina | Arhitektura | Mačke u Drevnom Egiptu

Napomena

- Preuzeto sa internet prezentacije http://www.zvrk.co.yu

Retrieved from "http://sh.wikipedia.org../../../s/v/j/Svjetionik_u_Aleksandriji_30ec.html"

Category: Sedam svetskih čuda

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- العربية
- Български
- Bosanski
- Català
- Česky
- Чăвашла
- Dansk
- Deutsch
- Ελληνικά
- English
- Esperanto
- Español
- فارسی
- Suomi
- Français
- Galego
- עברית
- Magyar
- Italiano
- 日本語
- ქართული
- Lietuvių
- Nederlands
- Norsk (bokmål)
- Polski
- Português
- Română
- Русский
- Slovenčina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文